+-----------------------------------------------------------------------+
| 1. ปัจจัยความเสี่ยง                                                       |
+-----------------------------------------------------------------------+

ก่อนตัดสินใจลงทุนในหุ้นสามัญของบริษัท
นักลงทุนควรใช้วิจารณญาณอย่างรอบคอบในการพิจารณาปัจจัยความเสี่ยงในข้อนี้รวมทั้งข้อมูลอื่นๆที่ปรากฏในเอกสารนี้
นอกจากนี้ปัจจัยความเสี่ยงที่ระบุไว้ในข้อนี้เป็นปัจจัยความเสี่ยงที่มีนัยสำคัญบางประการ
อันอาจมีผลกระทบในทางลบต่อบริษัท และมูลค่าหุ้นของบริษัท
ทั้งนี้ปัจจัยความเสี่ยงดังกล่าวมิได้เป็นปัจจัยความเสี่ยงทั้งหมดที่มีอยู่ซึ่งอาจมีผลกระทบต่อหุ้นสามัญของบริษัท
ดังนั้นปัจจัยความเสี่ยงอื่นๆ ที่บริษัทมิทราบในขณะนี้
หรือที่บริษัทเห็นว่าเป็นปัจจัยความเสี่ยงที่ไม่เป็นสาระสำคัญในปัจจุบันอาจเป็นปัจจัยความเสี่ยงที่มีผลกระทบต่อธุรกิจ
รายได้ ผลกำไร สินทรัพย์ สภาพคล่อง แหล่งเงินทุนหรือการดำเนินงานของบริษัทในอนาคต
เช่นการใช้ถ้อยคำว่า “เชื่อว่า” “คาดการณ์ว่า” “คาดหมายว่า” “มีแผนจะ” “ตั้งใจ” หรือ
“ประมาณ” เป็นต้น หรือการคาดการณ์เกี่ยวกับผลประกอบการ ธุรกิจ แผนการขยายธุรกิจ
การเปลี่ยนแปลงของกฎหมายที่เกี่ยวข้อง ในการประกอบธุรกิจของบริษัท นโยบายของรัฐ และอื่นๆ
ซึ่งเป็นการคาดการณ์ถึงเหตุการณ์ในอนาคต และผลที่เกิดขึ้นจริง
อาจมีความแตกต่างอย่างมีนัยสำคัญจากการคาดการณ์หรือคาดคะเนก็ได้

+-----------------------------------------------------------------------+
| 1.1 ความเสี่ยงจากความผันผวนของราคาวัตถุดิบ                                  |
+-----------------------------------------------------------------------+

การฟื้นตัวของเศรษฐกิจโลกทำให้ความต้องการทางด้านพลังงาน , เคมีภัณฑ์ และสินค้าโภคภัณฑ์
มีความต้องการสูงขึ้น
โดยเฉพาะประเทศกำลังพัฒนาที่มีอัตราการเติบโตทางเศรษฐกิจที่สูงขึ้นอย่างรวดเร็ว
ซึ่งเป็นปัจจัยทำให้ราคาเม็ดพลาสติกปรับราคาสูงขึ้นโดยลำดับ
ในขณะเดียวกันค่าเงินดอลล่าร์ที่ใช้อ้างอิงกับราคาตลาดกลับมีราคาที่อ่อนตัวลง
ทำให้มีผู้สนใจย้ายเงินลงทุนเข้าไปเก็งกำไรในสินค้าโภคภัณฑ์
อันส่งผลทำให้เม็ดพลาสติกซึ่งเป็นสินค้าโภคภัณฑ์ชนิดหนึ่งเข้าไปอยู่ในกลไกของการเก็งกำไรมากขึ้น

จากข้อมูลของบริษัท พบว่าตลาดเม็ดพลาสติกรายใหญ่ของโลก คือ ประเทศจีน
ซึ่งมีการนำเข้าเม็ดพลาสติกจากทั่วโลกถึงปีละ 34,892.60 ล้านเหรียญ ซึ่งกว่าร้อยละ 50
เป็นการเก็งกำไรทั้งสิ้น สิ่งเหล่านี้เป็นผลทำให้กลไกทางการตลาดเสียไป

ในครึ่งปีหลังของปี 2552 ปัญหาสิ่งแวดล้อมใน อ.มาบตาพุต จ.ระยอง
ซึ่งเป็นแหล่งผลิตเม็ดพลาสติกรายหลักกลับส่งผลกระทบอย่างมากต่อบริษัท เช่น การส่งมอบล่าช้า,
ขาดแคลนวัตถุดิบอย่างหนัก ทำให้การผลิตของบริษัทไม่สามารถส่งมอบให้กับลูกค้าทันเวลาอย่างมาก
และมีผลต่อกลไกการปรับราคาของบริษัท
แนวโน้มของปัญหาสิ่งแวดล้อมที่แหล่งผลิตวัตถุดิบหลักของบริษัท จะมีผลกระทบต่อบริษัทไปจนถึงกลางปี
2553 และจะเริ่มปรับตัวได้หลังจากแหล่งผลิตใหม่ๆ
ในประเทศและแถบตะวันออกกลางสามารถส่งมอบได้มากขึ้น

แผนภูมิราคาวัตถุดิบแต่ละชนิดปี 2550, 2551 และ 2552

[]

[]

[]

จากรายละเอียดดังกล่าวข้างต้นแสดงให้เห็นถึงความผันผวนของราคาวัตถุดิบในแต่ละชนิด
บริษัทเริ่มนโยบายการจัดซื้อวัตถุดิบในแหล่งผลิตใหม่ ๆ เช่นตะวันออกกลาง, ญี่ปุ่น,
เกาหลีและสิงค์โปร์ บริษัทยังได้ร่วมกับผู้ผลิตในต่างประเทศ
ผลิตเม็ดพลาสติกบางชนิดที่ไม่อ้างอิงกับราคาตลาดหรือไม่เป็นชนิดสากล
และมีการเก็บสำรองเม็ดพลาสติกมากขึ้น เพื่อลดการขาดแคลนลง

+-----------------------------------------------------------------------+
| 1.2 ความเสี่ยงจากภาวะการแข่งขันในตลาด                                     |
+-----------------------------------------------------------------------+

ภาวะการแข่งขันในตลาด ยังคงมีอยู่ค่อนข้างสูงจากผู้ผลิตทั้งในประเทศจีน ไทย เวียดนาม
และประเทศ

ในกลุ่มยุโรปตะวันออก โ ดยส่วนใหญ่จะแข่งขันในด้านราคา, ด้านคุณภาพ, ด้านบริการ
และการส่งมอบตามเวลา

การแข่งขันจะรุนแรงมากขึ้นตามจำนวนผู้ผลิตในตลาดที่เพิ่มมากขึ้น
บรรดาถุงหรือบรรจุภัณฑ์พลาสติกรูปแบบเดียว

กับที่บริษัทผลิตจะมีลักษณะและรูปแบบที่แตกต่างกันเป็นจำนวนมาก
ซึ่งบริษัททำการผลิตอยู่เพียงบางประเภทเท่านั้น
เพื่อจัดการกับการแข่งขันในตลาดบริษัทได้ดำเนินการดังนี้

ลูกค้าของบริษัทยังเป็นกลุ่มเดิมซึ่งอยู่ภายใต้เครื่องหมายการค้าของลูกค้าเองและกลุ่มอุตสาหกรรมที่ใช้บรรจุภัณฑ์ที่เป็นอุตสาหกรรมผลไม้
โดยกลุ่มที่อยู่ภายใต้เครื่องหมายการค้าซึ่งกลุ่มแรกยังเป็นการประกวดราคา เพื่อที่จะได้คำสั่งซื้อ
ซึ่งปัจจัยของราคาเป็นตัวกำหนดวิธีดังกล่าวเป็นระบบที่มีการแข่งขันรุนแรง
ส่วนกลุ่มที่สองจะเน้นเรื่องมาตรฐานการผลิตที่ถูกสุขลักษณะและเน้นเรื่องของการส่งมอบให้ทันเวลาและให้ความสำคัญกับการควบคุมมาตรฐานคุณภาพสินค้า
แต่การแข่งขันด้านราคาไม่สูงนักเนื่องจากมีผู้ผลิตน้อยราย

ตั้งแต่ปี 2549
บริษัทได้เฟ้นหากลุ่มลูกค้าที่มีสัญญาระยะยาวเป็นสินค้าคุณภาพสูงมีการผลิตอย่างต่อเนื่อง
มีการปรับราคาให้สอดคล้องกับภาวะวัตถุดิบ การทำแผนการตลาดร่วมกัน
เพื่อลดทอนภาวะการแข่งขันในตลาดที่จะส่งผลถึงบริษัท
ขณะนี้ลูกค้ากลุ่มนี้ยังคงทำธุรกิจกับบริษัทอย่างต่อเนื่องและมีจำนวนเพิ่มขึ้นอีก 2 รายในปี 2552

ในด้านการจัดการด้านบริการและด้านคุณภาพ
บริษัทยังคงวัดผลความพึงพอใจกับลูกค้าในด้านมาตรฐานของคุณภาพสินค้าและด้านการบริการ
การส่งมอบที่ตรงต่อเวลาอยู่เสมอ
ในปัจจุบันบริษัทเองได้เดินเครื่องจักรที่ทันสมัยสามารถช่วยเพิ่มผลผลิตและยอดขายอย่างมากเพราะสินค้าจะมีคุณภาพแตกต่างจากผลิตภัณฑ์เดิมที่มีอยู่ในท้องตลาดทั่วไป
ซึ่งได้รับการตอบรับที่ดี

ด้านจำนวนผู้ผลิตในตลาดจะแข่งขันลดน้อยลง
เพราะราคาเม็ดพลาสติกที่สูงมากอย่างต่อเนื่องในตลอดปี 2552
น่าจะทำให้ผู้ผลิตถุงพลาสติกขนาดกลางและเล็กไม่สามารถเข้าถึงตลาดวัตถุดิบได้
การขอปรับราคากับผู้ซื้อก็ทำได้

ยากเพราะอำนาจต่อรองน้อยกว่า
ในขณะเดียวกันความต้องการถุงพลาสติกก็ยังมีแนวโน้มความต้องการสูงขึ้นโดยเฉพาะในประเทศที่พัฒนาแล้ว
เพราะถือเป็นของใช้จำเป็นในชีวิตประจำวัน

1.3 ความเสี่ยงเกี่ยวกับระบบสารสนเทศ

ระบบสารสนเทศนั้นถือว่าเป็นระบบสำคัญในการเก็บรักษาข้อมูลของบริษัททั้งหมด
ความเสี่ยงของระบบที่อาจเกิดขึ้นมีหลายปัจจัย ได้แก่

1. การถูกคุกคามจากแฮกเกอร์หรือผู้ไม่หวังดีที่ต้องการเข้ามาดูข้อมูลภายในของบริษัท

2.
การโจมตีของไวรัสคอมพิวเตอร์ที่แฝงมากับอีเมล์หรือจากการทำงานของพนักงานที่รู้เท่าไม่ถึงการณ์

3. การสูญหายของข้อมูลที่เกิดจากอุปกรณ์จัดเก็บ คือ เซิฟเวอร์กลางของบริษัท

4. ความผิดพลาดในการส่งข้อมูลผ่านทางระบบเครือข่ายของบริษัทและระบบอินเตอร์เน็ท

5. ความผิดพลาดของโปรแกรมบัญชีและการผลิต

ปัจจัยทั้งหมดนี้ถือเป็นปัจจัยความเสี่ยงที่อาจเกิดขึ้นกับระบบสารสนเทศ ถึงแม้จะมีกฎหมาย พ.ร.บ.
ว่าด้วยการกระทำความผิดเกี่ยวกับคอมพิวเตอร์ พ.ศ. 2550 คุ้มครองด้านกฎหมาย
แต่บริษัทมีการป้องกันอยู่ตลอดเวลา
โดยพัฒนาเทคโนโลยีด้านสารสนเทศให้ทันสมัยให้มีความพร้อมเสมอ
เพื่อป้องกันเหตุปัจจัยความเสี่ยงรวมถึงการฝึกอบรมพนักงานของบริษัทสำหรับป้องกันความเสี่ยงเบื้องต้นและฝึกให้พนักงานรู้จักวิธีการใช้งานเกี่ยวกับระบบสารสนเทศที่ถูกต้อง
พนักงานสารสนเทศจะต้องมีการพัฒนาความรู้ติดตามข่าวสารด้านระบบสารสนเทศอย่างต่อเนื่อง
ทั้งนี้เพื่อป้องกันภัยจากปัจจัยความเสี่ยงที่อาจเกิดขึ้น แนวทางในปี 2553
ฝ่ายเทคโนโลยีสารสนเทศมีแผนจัดทำระบบ MRP อย่างเต็มรูปแบบ
เพื่อพัฒนาการรายงานผลการผลิตที่รวดเร็วและลดขั้นตอนการทำงานในการจัดส่งข้อมูล

+-----------------------------------------------------------------------+
| 1.4 ความเสี่ยงจากการผันผวนของอัตราแลกเปลี่ยน                                |
+-----------------------------------------------------------------------+

รายได้ของบริษัท มาจากการส่งสินค้าออกไปขายยังต่างประเทศ โดยในปี 2552
รายได้จากการขายดังกล่าวมีจำนวนเงินรวมทั้งสิ้น 1,381.70 ล้านบาท
ซึ่งส่วนใหญ่เป็นเงินเหรียญดอลล่าร์สหรัฐ ในปี 2552 ค่าเงินบาทยังมีความผันผวน
โดยค่าเงินบาทมีแนวโน้มแข็งค่าขึ้น จากอัตราแลกเปลี่ยน 34.8051 บาทต่อดอลล่าร์สหรัฐ ณ วันที่
29 ธันวาคม 2551 มาเป็น 33.2207 บาทต่อดอลล่าร์สหรัฐ ณ วันที่ 29 ธันวาคม 2552

บริษัทได้ลดทอนความเสี่ยงจากการผันผวนของอัตราแลกเปลี่ยนในรูปแบบต่างๆ
ทั้งการซื้อเม็ดพลาสติกโดยอิงราคาเป็นดอลล่าร์สหรัฐและการนำเข้าเม็ดพลาสติกจากต่างประเทศ
และบริษัทได้ทำการขาย (Forward)
เงินสกุลต่างประเทศที่จะได้รับจากการขายสินค้าล่วงหน้าให้เพียงพอกับรายรับที่จะเกิดขึ้นในระยะ 3
เดือน เพื่อป้องกันปัญหาความผันผวนของอัตราแลกเปลี่ยน

จากมาตรการป้องกันความเสี่ยงดังกล่าว ทำให้บริษัทมีกำไรจากอัตราแลกเปลี่ยน 9.12 ล้านบาท
สำหรับชดเชยรายรับที่ได้รับผลกระทบจากอัตราแลกเปลี่ยนตลอดทั้งปี 2552
ทั้งนี้บริษัทไม่มีนโยบายเก็งกำไรจากอัตราแลกเปลี่ยน
จะเห็นได้จากการซื้อขายอัตราแลกเปลี่ยนล่วงหน้าทุกสัญญาจะตัดยอดรายรับและรายจ่ายที่เป็นสกุลเงินต่างประเทศที่เกิดขึ้นจริง

+-----------------------------------------------------------------------+
| 1.5 ความเสี่ยงจากความสามารถชำระเงินกู้ยืม และความผันผวนของอัตราดอกเบี้ย         |
+-----------------------------------------------------------------------+

ณ วันที่ 31 ธันวาคม 2552 บริษัทมียอดเงินกู้ระยะยาวกับสถาบันการเงินรวม 19.63 ล้านบาท
บริษัทมีเงินเบิกเกินบัญชีเงินกู้ระยะสั้นและเงินกู้ระยะยาวที่ถึงกำหนดชำระในหนึ่งปี
กับสถาบันการเงินรวม 540.42 ล้านบาท เมื่อดูฐานะการเงินของบริษัท ณ สิ้นปี 2552
บริษัทมีสัดส่วนหนี้สินต่อส่วนของผู้ถือหุ้นที่ 2.17 เท่า
ซึ่งอยู่ในระดับใกล้เคียงกับค่าเฉลี่ยโดยทั่วไปของธุรกิจประเภทอุตสาหกรรม
สำหรับอัตราดอกเบี้ยเงินกู้ยืมของบริษัทที่ใช้อยู่นั้น จัดว่าอยู่ในระดับที่ไม่ได้สูงเกินไป
เนื่องจากเป็นระดับที่เท่ากับหรือต่ำกว่าอัตราดอกเบี้ยขั้นต่ำประเภทเบิกเกินบัญชีแก่ลูกค้า ชั้นดี
(MOR) และอัตราดอกเบี้ยขั้นต่ำประเภทเงินให้กู้ยืมแก่ลูกค้าชั้นดี (MLR)

เนื่องจากสัญญาเงินกู้บางฉบับเปิดโอกาสในบางกรณีให้บริษัทสามารถชำระคืนเงินกู้ไม่ว่าเต็มจำนวน
หรือบางส่วนก่อนกำหนดระยะเวลาที่ระบุไว้
ดังนั้นในอนาคตหากอัตราดอกเบี้ยเงินกู้ยืมมีความผันผวนมากขึ้น
บริษัทก็อาจจะหาแหล่งเงินทุนแหล่งอื่นมาใช้ทดแทนเงินกู้ตามสัญญานี้ได้
ซึ่งคาดว่าความเสี่ยงของบริษัทที่จะเกิดจากความผันผวนของอัตราดอกเบี้ยอยู่ในระดับที่ไม่สูง

บริษัทอาจมีความเสี่ยงเนื่องจากการใช้เงินกู้ยืมระยะสั้นจำนวนที่สูง
แต่ตราบใดที่บริษัทยังมีผลประกอบการและกระแสเงินสดสุทธิที่ดี
บริษัทเชื่อว่าสถาบันการเงินจะไม่เรียกคืนเงินกู้ยืมระยะสั้น